Osnovno demokratično načelo, ki pravi,
da je moja svoboda, svoboda drugega,
velja tudi za čas epidemije. Moje zdravje
namreč lahko zagotovi samo zdravje drugih.
Zato predlagam, da razmišljanje o slabih namerah drugih in takoimenovani nacionalni razklanosti,
zamenjamo s prizadevanji za našo varnost in zdravje.
In na tej poti imamo s cepljenjem daleč največ možnosti.
Svet je v krču zaradi koronakrize.
Vprašanje zaupanja v znanost ima
zato v teh časih še toliko večji pomen.
Svetovna znanost se je neverjetno hitro odzvala na pereč problem virusa SARSCoV2.
Znanstveniki po vsem svetu so vse napore usmerili v en sam cilj –
razviti varna in učinkovita cepiva.
Rezultati vseh teh raziskav so transparentni in vsem na voljo.
Zaupajmo v znanost.
Znanost, ki nas je pripeljala v 21. stoletje,
se razvija z neverjetno hitrostjo,
z dosežki se srečujemo na vsakem koraku,
tudi na področju medicine.
A vse to se lahko dogaja zaradi desetletij predhodnih raziskav.
Cepiva proti covidu ne bi imeli, če desetletja pred tem znanstveniki
ne bi razvijali tehnologije, na katero so se lahko oprli in ga razvili čez noč.
Zaupajmo jim.
Cepiva so eden ključnih znanstvenih dosežkov.
Rešila so več življenj kot katerokoli drugo zdravilo
in izkoreninila vrsto nevarnih, smrtonosnih bolezni.
Še pred pojavom koronavirusa so cepiva vsako minuto rešila
več kot pet življenj in preprečila do tri milijone smrti na leto.
Tudi v premagovanju koronakrize bomo uspešni le s pomočjo učinkovitih cepiv
in z zadostno precepljenostjo.
V družbi sta prisotna strah in nezaupanje v cepiva.
A virus je tu.
Poleg analize bolnikov ga zasledujemo
tudi v odpadni vodi,
kjer je njegova količina na najvišjem nivoju doslej.
Ko iščete odgovore na vprašanja, ki se vam porajajo v zvezi z epidemijo in cepljenjem,
iščite verodostojne vire informacij. Zaupajte vrhunskim slovenskim strokovnjakom.
Stopimo skupaj in preprečimo širjenje virusa.
V boju proti nevarnemu virusu je izjemno pomembno
tudi spoštovanje enostavnih zaščitnih ukrepov –
nošenja mask, ohranjanje primerne razdalje,
razkuževanje, druženje v majhnih mehurčkihin redno zračenje.
Takšno ravnanje je odgovorno,do nas samih, do drugih.
Predvsem pa imamo jasno stališče in konsenz svetovne znanosti glede tega,
katera je najbolj učinkovita in edina pot za izhod iz koronakrize.
Cepljenje.
Hujše zdravstvene krize kot je trenutna,
ko v bolnišnicah zmanjkuje postelj
za kritično obolele s covidom,
in ko kronično primanjkuje zdravstvenega osebja
v samostojni Sloveniji še ni bilo.
Zdravniki glasno opozarjamo, da bomo prisiljeni v izbiranje
med tem, komu pomagati pri ohranjanju življenja in komu ne.
In da je to nekaj najhujšega, kar se nam lahko zgodi.
Z odgovornim ravnanjem lahko pomagamo.
Upoštevajmo zaščitne ukrepe in se cepimo.
Kdaj bomo lahko v polnosti zaživeli tako,
kot smo živeli pred koronakrizo?
Vprašanje, ki si ga nenehno zastavljamo vsi,
a nihče nima odgovora nanj.
Z odločitvijo za cepljenje bodo naša življenja varnejša, prijetnejša,
epidemijo koronavirusa bomo kot družba sprejemali in doživljali bolj sproščeno,
še pomembneje pa, jo hitreje presegli.
Upoštevajmo znanstvena dognanja, cepimo se.